Id-Deċiżjoni tal-Kummissjoni
tas-16 ta' Mejju 1994
li temenda d-Deċiżjoni 91/637/KEE li tistabbilixxi l-mudell tal-messaġġ li għandu jkun trasmess permezz tan-network kompjuterizzat "Animo"
(94/307/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-ispezzjonijiet veterinarji u żootekniċi applikabbli fil-kummerċ intra-Komunitarji ta' ċerti annimali ħajjin u prodotti bil-ħsieb tat-tlestija s-suq intern [1], kif l-aħħar emendata bid-Direttiva 92/118/KEE [2], u b'mod partikolari Artikolu 20 tagħha,
Wara li kkunsidrat id-Direttiva tal-Kunsill 91/628/KEE tad-19 ta' Novembru 1991 dwar il-protezzjoni tal-annimali matul it-trasport u li temenda d-Direttivi 90/425/KEE u 91/496/KEE [3], kif emendata bid-Deċiżjoni 92/438/KEE [4], u b'mod partikolari Artikolu 6(3) tagħha,
Billi l-informazzjoni meħtieġa biex jitħarsu l-ħtiġijiet tal-protezzjoni tal-annimali preskritti fid-Direttiva 91/628/KEE teħtieġ li tkun inkluża fin-network kompjuterizzat Animo;
Billi l-messaġġ li għandu jkun trasmess permezz tan-network Animo għandu jkun supplimentat għal dan il-għan u s-software użat għandu jiġi hekk adattat;
Billi l-adattament tas-software tal-applikazzjoni għandu jagħti kont tal-kondizzjonijiet fl-Istati Membri sabiex jiżguraw li jitħarsu il-ħtiġijiet tagħhom ta' operazzjoni;
Billi l-miżuri li għalihom tipprovdi din id-Deċizjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Id-Deċiżjoni tal-Kummissjoni 91/637/KEE [5] hija emendata kif ġej:
1. Artikolu 2 huwa b'dan sostitwit b'dan li ġej:
"Artikolu 2
Il-Kummissjoni għandha taġġorna s-software ta' l-applikazzjoni bil-għan li tinkludi l-informazzjoni fir-rigward tal-protezzjoni ta' l-annimali u x-xejriet fil-fajls varji tal-kompjuter meħtieġa għall-applikazzjoni. Il-Kummissjoni għandha tagħmel is-software aġġornat disponibbli lill-Istati Membri mhux aktar tard mill-1 ta' Marzu 1995."
2. L-Anness huwa mibdul mill-Anness hawn mehmuż.
Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, fis-16 ta' Mejju 1994.